recursal/SuperWikiNEXT-32B huggingface dataset:
**இந்தியப் பாதுகாப்புத்துறை உலோகவியல் ஆய்வுக்கூடம்** (டிபென்ஸ் மெடல்லர்ஜிகல் ரிசேர்ச் லாபரேடரி, *Defence Metallurgical Research Laboratory*) என்பது இந்திய நடுவண் அரசின் கீழ் அமைந்த பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) ஒரு அங்கமாகும். டி. ஆர். டீ. ஓ இந்தியாவில் ஆந்திரப் பிரதேச மாநிலத்தில் ஹைதராபாத் தலைநகரில் காச்சிகுடா என்ற இடத்தில் அமைந்துள்ள ஒரு முதன்மை ஆராய்ச்சி வளாகமாகும். இந்தியாவின் பாதுகாப்பைக் கருதி இந்த அமைப்பு பல விதமான புத்தியல் தொழில்நுட்பங்களை கண்டுபிடித்து, அவற்றை மேம்படுத்தி, இந்தியாவின் பாதுகாப்பிற்குத் தேவைப்படும் உலோகங்களையும், மூலப்பொருள்களையும், கருவிகளையும் இந்த அமைப்பு தயாரித்து வழங்குகிறது.

இவ்வாய்வுக்கூடம் 1963 ஆம் ஆண்டில் ஹைதராபாதில் இந்த வளாகத்தில் நிறுவப்பட்டது. இந்தியாவின் பாதுகாப்பைக் கருதி உருவாக்கிய இந்த அமைப்பில் பொறியியல் துறை சார்ந்த பல அலகுகள் செயல்படுகின்றன. உலோகவியல் சார்ந்த ஆராய்ச்சிகளில் இந்த அமைப்பின் டிபென்ஸ் மெடல்லர்ஜிகல் ரிசேர்ச் ஆய்வுக்கூடம் செயல்படுகிறது. பல ஆண்டுகளாக மிகவும் நவீனமான ஆராய்ச்சிகளில் ஈடுபட்டு, பல புதுமைகளை சாதித்துள்ளது. இவற்றில் தூள் உலோகவியல், தூள் உலோகவியல் சார்ந்த உலோகங்களையும், கலப்பு உலோகங்களையும் உருவாக்கி அவற்றை தேவைக்கு ஏற்ற வடிவத்தில் புனைதல்; மேற்காப்பு கவசங்கள், எறிகணைக்கருவிகள் ஆகியவற்றைத் தயாரித்தல், விண்வெளியில் செலுத்தும் கலன்களுக்கான இலேசான கலப்புலோகங்களை தயாரித்தல், காந்தப் பொருட்களைத் தயாரித்தல் ஆகிய பல செயல்முறைகள் அடங்கும். இவை அனைத்திற்கும் பயன் படும் வகையில் வேறு பற்பல நிறுவனங்களும் இங்கே அமைக்கப் பெற்றுள்ளன, அவற்றில் சில மிச்ற தாது நிகம் (Mishra Dhatu Nigam Ltd), கன கலப்புலோகப்போருட்கள் தயாரிக்கும் ஆலை (Heavy Alloy Penetrator Plant), கூட்டமைவுகள் தயாரிப்பு மையங்கள் (Composites Production Centre), இரும்பல்லாத உலோகங்கள் தொழில்நுட்ப மேம்பாட்டு மையம் (Non-Ferrous Technology Development Centre), மேம்பட்ட ஆராய்ச்சி அனைத்துலக நிலையம் (Advanced Research Centre International), ஆகியவையும் செயல் படுகின்றன. அதி நவீனமான தொழில் நுட்பத்துடன் கூடிய வருங்காலப் பொருட்களையும் (futuristic)உருவாக்கி வருகிறது. அவற்றில் சில:

* மீ மிகு வலிமை கொண்ட இரும்பு வகைகள் (Ultra-High-strength steel), ஏவுகணைகளுக்குப் பயன்படுபவை.
* கனமான கலப்புலோகங்கள் கொண்ட துகள்கள், பிருத்துவி சோதனைக்கு உட்பட்டது. எதிரிகளின் விண்வெளிக் கருவிகளுக்கு எதிராக செயல்படுவது.
* ஒஎப்ஈ காப்பர் (OFE copper) என வழங்கிய கவசவாகனங்களுக்கு எதிராகப் பயன் படும் வழிப்படு ஏவுகணைகள்
* விண்வெளிப் பயணங்களுக்குத் தேவைப்படும் வகையிலான சிறப்பு காந்தப் பொருட்கள் ஆகியவை

மேற்கோள்கள்
-----------

<references>

1. ↑  Defence Research Complex, Kanchanbagh, Hyderabad, GlobalSecurity.org
2. ↑  "DMRL transfers technologies to Trade"
3. ↑  ^ "NTPC, DMRL to develop gas turbine blades"
**நீட்சிக் குணகம்** அல்லது **நீட்சிக் கெழு** (*coefficient of linear expansion*) என்பது ஓர் அலகு நீளமுள்ள ஒரு பொருளின் வெப்பநிலையை 1°செ அளவுக்கு உயர்த்தும் போது ஏற்படும் நீளத்தில் ஏற்படும் விரிவு நீட்சியாகும். தொடக்க நிலை நீளம் L1 என்று கொண்டால், அதன் வெப்ப நிலையினை T1 °C இல் இருந்து T2 °C ஆக உயர்த்தும்போது அதன் நீளம் L2 ஆக மாறுமானால் அதன் வெப்ப நீட்சிக் குணகம்:

{\displaystyle \alpha ={\frac {L\_{2}-L\_{1}}{T\_{2}-T\_{1}}}}
இதனை

{\displaystyle \alpha ={\frac {1}{L}}\,{\frac {dL}{dT}}}
என்றும் எழுதலாம். இங்கு α என்பது நீட்சிக் கெழுவாகும். இந்தக் கெழு K−1 (கெ−1) என்னும் பண்பலகு கொண்டது. இது எல்லா வெப்பநிலை வரம்புகளிலும் ஒன்றாக இராது. அளக்கப்படும் வெப்பநிலை நிலவும் மதிப்புக்கு ஏற்ப சற்றே மாறுபடும். இந்நீட்சிக் கெழு பெரும்பாலும் 20°செ வெப்பநிலையில் அளந்துக் குறிக்கப்படுகிறது.

அளக்கப்படும் பொருளைச் சார்ந்து வெப்ப நீட்சிக் கெழு மாறும்.

பல்வேறு பொருள்களுக்கான வெப்ப நீட்சிக் கெழுவைக் கீழுள்ள அட்டவணையில் காணலாம். எடுத்துகாட்டாக, அலுமினியத்தின் வெப்பநீட்சிக் கெழு 23.1 என்றால் ஒரு மீட்டர் நீளமுள்ள அலுமினியம் ஒரு பாகை செல்சியசு வெப்பநிலை உயர்வுக்கு (20 °செ இல் அளக்கும்பொழுது) தன் நீளத்தில் 23.1 x 10−6 மீட்டர் அளவுக்கு நீளும்.

| பொருள் | வெப்பநீட்சிக் கெழு, *α*, 20 °செ இல் (10−6/°°செ) | குறிப்புகள் |
| --- | --- | --- |
| அலுமினியம் | 23.1 |  |
| அலுமினியம் நைட்ரைடு | 5.3 |  |
| பென்சோ-சைக்குளோ-பியூட்டீன்(Benzocyclobutene) | 42 |  |
| பித்தளை | 19 |  |
| கரிம எஃகு | 10.8 |  |
| காங்கிரீட்டு (கற்காரை) | 12 |  |
| செப்பு | 17 |  |
| வைரம் | 1 |  |
| எத்தனால் | 250 |  |
| காலியம் ஆர்சினைடு | 5.8 |  |
| பெட்ரோல்>(கன்னெய்) | 317 |  |
| கண்ணாடி | 8.5 |  |
| கண்ணாடி, போரோசிலிக்கேட்டு | 3.3 |  |
| தங்கம் | 14 |  |
| இண்டியம் பாசுபைடு | 4.6 |  |
| இன்வார் | 1.2 |  |
| இரும்பு | 11.8 |  |
| கப்டான் (Kapton) | 20 | தூப்பாண்டு கப்டான் 200 ஈ.என் (DuPont Kapton 200EN) |
| ஈயம் | 29 |  |
| மக்னீசியம் | 26 |  |
| பாதரசம் | 61 |  |
| மாலிப்டினம் | 4.8 |  |
| நிக்கல் | 13 |  |
| பிளாட்டினம் | 9 |  |
| நெகிழி(பாலிவீனைல் குளோரைடு) | 52 |  |
| குவார்ட்சு (தூய குவார்ட்சு) | 0.59 |  |
| நீலக்கல் | 5.3 | சி-அச்சுக்குக்கு அல்லது [001]உக்கு இணையான திசையில் |
| சிலிக்கான் கார்பைடு | 2.77  |  |
| சிலிக்கான் | 3 |  |
| வெள்ளி | 18 |  |
| துருவேறா எஃகு | 17.3 |  |
| எஃகு | 11.0 ~ 13.0 | உட்கூறுகளைப் பொருத்தது |
| தைட்டேனியம் | 8.6 |  |
| தங்குசிட்டன் | 4.5 |  |
| நீர் | 69 |  |

அடிக்குறிப்புகளும் மேற்கோள்களும்
--------------------------------

1. ↑  "DuPont™ Kapton® 200EN Polyimide Film". *matweb.com*.
2. ↑  "Sapphire" (PDF). *kyocera.com*. 2005-10-18 அன்று மூலம் (PDF) பரணிடப்பட்டது. 2013-06-07 அன்று பார்க்கப்பட்டது.
3. ↑  "Basic Parameters of Silicon Carbide (SiC)". *Ioffe Institute*.
4. ↑  "Thermal Expansion Coefficients".

இவற்றையும் காண்க
----------------

* பரப்பு விரிவுக் குணகம்

மேற்கோள்கள்
-----------

* பாட புத்தகம் -10ஆம் வகுப்பு, தமிழ்நாடு பாடநூல் கழகம்
**நீடூர்** என்பது தமிழ்நாட்டின் மயிலாடுதுறை மாவட்டத்தில் அமைந்துள்ள ஊராட்சி  ஆகும். இது மயிலாடுதுறையில் இருந்து சுமார் நான்கு கிலோமீட்டர் தூரத்தில் அமைந்துள்ளது. சங்ககாலத்தில் இதனை ஆண்ட அரசன் எவ்வி ஆவான் என அகநானூற்றின் ஒரு பாடல் ('நீடூர் கிழவோன்', பாடல் 266) வாயிலாகக் கணிக்கலாம்

மக்கள் வகைப்பாடு
----------------

இந்திய 2001 மக்கள்தொகைக் கணக்கெடுப்பின்படி 5017 பேர் இங்கு வசிக்கின்றார்கள். இவர்களில் 2,434 ஆண்கள், 2,583 பெண்கள் ஆவார்கள். நீடூர் மக்களின் சராசரி கல்வியறிவு 80.73% ஆகும். நீடூர் மக்கள்தொகையில் 16.05% ஆறு வயதுக்குட்பட்டோர் ஆவார்கள்.

மனிதர்கள்
---------

**நீடூர் சி.அ. அப்துல்காதர்** துனிஷ்யா வெற்றிக்காக மயிலாடுதுறை பட்டமங்கலத் தெருவில் உள்ள பிரபலமான மணிக்கூண்டை 1943ஆம் ஆண்டு நிறுவினார்.

இடங்கள்
-------

இங்குள்ள "ஜாமிஆ மிஸ்பாஹுல் ஹுதா" என்னும் அரபிப் பாடசாலை 1912ஆம் ஆண்டு அப்துல் கரீம் அவர்களால் நிறுவப்பட்டது.

ஆதாரங்கள்
---------

1. ↑  
யாழ் இசை மறுகின் நீடூர் கிழவோன்  

வாய் வாள் எவ்வி ஏவல் மேவார்  

நெடு மிடல் சாய்த்த பசும் பூண் பொருந்தலர்  

அரிமணவாயில் உறத்தூர் ஆங்கண்,  

கள்ளுடைப் பெருஞ் சோற்று எல் இமிழ் அன்ன,  

கவ்வை ஆகின்றால் பெரிதே (அகநானூறு 266)
2. ↑
3. ↑
|  |
| --- |
|  |
| **கருஞ்சிறுத்தைக் கட்சிBlack Panther Party** |
|  |
|  |
|  |
| **கட்சியின் தலைவர்** | {{{தலைவர்}}} |
| **செனட் (மேலவைத்) தலைவர்**  | {{{செனட் (மேலவைத்) தலைவர்}}} |
| **ஹவுஸ் தலைவர் (கீழவைத் தலைவர்)** | {{{ஹவுஸ் தலைவர் (கீழவைத் தலைவர்)}}} |
| colspan="2" bgcolor="வார்ப்புரு:கருஞ்சிறுத்தைக் கட்சி/meta/color"| |
| **நிறுவியது** | அக்டோபர் 15, 1966 |
| **தலைமையகம்** | ஓக்லன்ட், கலிபோர்னியா |
| colspan="2" bgcolor="வார்ப்புரு:கருஞ்சிறுத்தைக் கட்சி/meta/color"| |
| **அரசியல் கொள்கை** | இடது சாரி, மார்க்சியம், மக்களாட்சி சமத்துவம், மாவிசம், ஆப்பிரிக்க அமெரிக்க நாட்டுப் பற்று |
| **வெளிநாட்டு உறவு** | இல்லை |
| **நிறங்கள்** | கருப்பு |
|  |
| **வலைத்தளம்** |  |
|  |
|  |

**கருஞ்சிறுத்தைக் கட்சி** (ஆங்கிலம்: Black Panther Party), தொடக்கத்தில் முழுப் பெயர் **கருஞ்சிறுத்தை தற்காப்புக் கட்சி** (Black Panther Party for Self-Defense) 1960கள், 1970களில் இருந்த ஆப்பிரிக்க-அமெரிக்க கருப்பு தேசிய (black nationalist) அரசியல் கட்சியாகும். ஆப்பிரிக்க அமெரிக்கர்களை தற்காப்பு செய்வது, சமூக உரிமைகளை முன்னேற்றம் செய்வது இக்கட்சியின் முக்கிய நோக்கங்களாக இருந்தது. காவல்துறை கொடுஞ்செயலிலிர்நுது ஆப்பிரிக்க அமெரிக்கர்களை காப்பாற்றலும் இக்கட்சியின் ஒரு நோக்கமும் இருந்தது.

1966இல் கலிபோர்னியாவின் ஓக்லன்ட் நகரில் ஹியூயி பி. நியூட்டன் மற்றும் பாபி சீலால் தொடங்கப்பட்ட இக்கட்சி தொடக்கத்தில் ஆப்பிரிக்க அமெரிக்கர்கள் மட்டும் சேர்த்துக் கொள்ளது. இக்கட்சியின் தலைவர்கள் சமவுடமையில் நம்பிக்கை கொண்டுள்ளனர், ஆனால் இக்கட்சியின் "கருப்பு தேசியம்" மெய்யியலை சேர்ந்த உறுப்பினர்களில் சிலர் இடது சாரி, சிலர் வலது சாரியை சேர்ந்துள்ளனர்.

1967இல் "கருஞ்சிறுத்தை" என்ற இக்கட்சியின் இதழ் முதலாக வெளிவந்தது. 1968இல் இக்கட்சி கலிபோர்னியாவிலிருந்து சிகாகோ, லாஸ் ஏஞ்சலஸ், டென்வர், நியூயார்க் நகரம், பால்ட்டிமோர் போன்ற பல்வேறு ஆப்பிரிக்க அமெரிக்கர்கள் வாழும் நகரங்களுக்கு விரிந்தது. இக்கட்சி வளர்ந்ததுக் காரணமாக கருப்பு தேசிய மெய்யியலை விட்டு இன வேறுபாடுகளை கவனிக்காமல் சமவுடமையை மற்றும் பங்களித்துள்ளது. அமெரிக்காவின் வேறு சிறுபான்மை மக்கள் கட்சிகளுடன் சேர்ந்து இக்கட்சியின் உறுப்பினர்கள் வறுமையை குறைக்க, உடல்நலத்தை முன்னேற்ற சேவை செய்துள்ளனர்.

ஆனால் இக்கட்சியால் செய்த காவல்துறைக்கு எதிராக வன்முறை காரணமாக இக்கட்சியின் வீழ்ச்சி வந்தது. 1967 முதல் 1969 வரை இக்கட்சியின் உறுப்பினர்களுக்கு எதிராக வன்முறையில் 9 காவல்துறை அதிகாரிகள் உயிரிழந்து 56 காயம் அடைந்தனர். இந்த பிரச்சனைகள் காரணமாக இக்கட்சி 1977இல் பிரிந்தது.
**எஸ். ஜே. ராம் பிரசன்** இலங்கையைப் பிறப்பிடமாகக் கொண்ட ஒரு தமிழ் வானொலி, தொலைக்காட்சி, மேடை அறிவிப்பாளரும், ஒலிப்பதிவாளரும் ஆவார். இலங்கையில் வானொலி, தொலைக்காட்சிச் சேவைகளில் பல ஆண்டுகள் பணியாற்றிய இவர் தற்போது கனடாவில் பணியாற்றி வருகிறார். கனடாவில் இருந்து வெளியாகிய உலகின் முதல் தமிழ் ஒலிப் புத்தகத்துக்கு குரல் கொடுத்தவரும் இவரே. கனடாவின் "தேசியம்" என்னும் தமிழ்ப் பத்திரிகையின் உதவியாசிரியராகவும் பணியாற்றிய ராம் பிரசன், கனடாவில் தொடங்கப்பட்டுள்ள கலப்பு எண்ணிமத் (Hybrid digital) தொழில்நுட்பத்தின் அடிப்படையில் இயங்கும் உலகின் முதல் தமிழ் வானொலி நிகழ்ச்சிப் பொறுப்பதிகாரியாகவும் உள்ளார்.

வாழ்க்கைக் குறிப்புகள்
----------------------

### இளமைக்காலம்

ராம் பிரசன் 1979 October 30 இலங்கை, யாழ்ப்பாணத்தில் உள்ள கொக்குவிலில் பிறந்தார். தந்தையார் ஜெயராம், தாயார் ஜெகதாம்பாள். கொக்குவில் இந்துக் கல்லூரியில் கல்வி பயின்ற ராம் பிரசன், அக்காலத்திலே பாட்டு, வயிலின், நாடகம் ஆகிய துறைகளில் ஆர்வம் காட்டினார். நண்பர்களோடு இணைந்து கொழும்பு இந்துக் கல்லூரியில், அறிவிப்பாளர் மன்றம் ஒன்றைத் தொடங்கினார். இதனூடாக பயிற்சிப் பட்டறைகளை ஒழுங்கு செய்து கல்லூரி மட்டத்திலிருந்து பல அறிவிப்பாளர்கள் உருவாக உதவினார். கொழும்பு பல்கலைக்கழகத்தில் சேர்ந்து வானொலி ,தொலைக்காட்சி இதழியல் துறையில் பட்டம் பெற்றார். பள்ளிக் காலத்திலேயே இலங்கை ஒலிபரப்புக் கூட்டுத்தாபனத்தில் பல சிறுவர் நிகழ்ச்சிகளில் கலந்துகொண்டதுடன், வயிலின் இசை நிகழ்ச்சிகளிலும் கலந்துகொண்டுள்ளார்.

### தொழில்

இலங்கை ஒலிபரப்புக் கூட்டுத்தாபனத்தில் நிலையக் கலைஞராக இவர் தெரிவு செய்யப்பட்டிருந்தாலும், தனியார் வானொலிச் சேவையான சக்தி வானொலி 1998 தொடங்கியபோது அதன் முதல் அறிவிப்பாளர் குழுவில் பணியாற்றும் வாய்ப்பை ஏற்றுக்கொண்டு அதில் இணைந்தார். அங்கே செய்தி வாசிப்பு, நேர்முக வர்ணணை, நேர்காணல், நிகழ்ச்சித் தயாரிப்பு, வானொலி நாடக நடிப்பு என ஒலிபரப்பின் பல்வேறு துறைகளிலும் தனது திறமையை வளர்த்துக்கொண்டார். பல துறைகளில் முன்னணியில் இருப்போர் பலரை இவர் நேர்காணல் செய்துள்ளார். இவர்களில், நடிகர் திலகம் சிவாஜி கணேசன் ,பத்மஸ்ரீ கமல்காசன், பாடகர்கள் கே. ஜே. யேசுதாஸ், டி. எம். சௌந்தரராஜன், பி. சுசீலா, ஹரிஹரன், வாணி ஜெயராம்,எழுத்தாளர்கள் ஜி.ராமகிருஷ்ணன் ,ஜெயமோகன் ,எஸ்.போ  விளையாட்டு வீரர் முத்தையா முரளிதரன் போன்றோர் அடங்குவர். வானொலி நிகழ்ச்சித் தயாரிப்பாளராக, திரவியம் பிளஸ் பேமிலி, சினி மினி மசாலா, கே. எஸ். பாலச்சந்திரனின் மனமே மனமே ஆகிய வானொலி நாடகங்களையும் இவர் தயாரித்து வழங்கியுள்ளார். கடல் கடந்த நாடுகளில் இயங்கிவரும் தமிழ் வானொலிச் சேவைகளை ஒருங்கிணைத்து நிகழ்ச்சிகளை நடத்துவதில் முன்னோடிகளுள் ஒருவராகவும் இவர் விளங்கினார்.

இலங்கையில் உள்ள ரூபவாகினிக் கூட்டுத்தாபனம், சக்தி டி. வி ஆகிய தொலைக்காட்சிச் சேவைகளிலும், கனடாவில் உள்ள 24 மணிநேரத் தொலைக்காட்சிச் சேவையான டிவிஐ இலும் பல நேர்காணல்களையும், பிற நிகழ்ச்சிகளையும் வழங்கியுள்ளதுடன், தொலைக்காட்சிச் செய்தி வாசிப்பாளராகவும் உள்ளார். 

தற்போது ஒலிபரப்புத் துறையோடு தொடர்புடைய பல சேவைகளை வழங்கும் தனியார் நிறுவனமொன்றையும் தொடங்கி நடத்தி வருகிறார்.

வெளியிணைப்புக்கள்
-----------------

* பாடகர் யேசுதாசுடன் நேர்காணல்
* பாடகர்கள் டி. எம். சௌந்தரராஜன், பி. சுசீலா, ஜமுனாராணி ஆகியோருடன் நேர்காணல்
* ஒலிப்புத்தக வெளியீடு
* இசையமைப்பாளர் ஹரீஷ் ஜெயராஜ் நேர்காணல்
*
**தெற்கு நன்னகரம் முப்பிடாதியம்மன் கோயில்** தமிழ்நாட்டில் திருநெல்வேலி மாவட்டம், தெற்கு நன்னகரம் என்னும் ஊரில் அமைந்துள்ள அம்மன் கோயிலாகும்.

== வரலாறு == தேவேந்திரகுல வேளாளர் சமுதாய மக்களுக்கு பாத்தியபட்ட 
இக்கோயில் மூன்றாம் நூற்றாண்டைச் சேர்ந்தது. சித்திரை மாதம் வரும் முதல் வார செவ்வாய் கிழமையில் பந்தகால் நடப்பட்டு திருவிழா தொடங்குகிறது.அன்றைய தினம் அருவி தண்ணீர் எனும் தீர்த்த நீர் கொண்டுவருவதற்கு, பால்குடம் எடுப்பதற்கு, முளைப்பாரி எடுப்பதற்கு என வேண்டுதலுக்கு காப்பு கட்டுதல் நடைபெறுகிறது.இரண்டாம் செவ்வாய் திருவிழா கோலாகலமாக நடைபெறுகிறது.அன்று அதிகாலையில் குற்றாலம் அருவிக்கு மேல காட்டு பகுதியில் நூற்றுக்கணக்கானோர் நடைபயணமாக சென்று, செண்பகாதேவி அருவியை அடைந்து அங்கிருந்து இன்னும் மேல சென்று தேன் அருவிக்கு அருகில் இருக்கும் தடாகத்தில் அம்மனுக்கான தீர்த்த நீர் கொண்டுவரப்படுகிறது.அடுத்ததாக உச்சிகால பூஜை முடிந்து பால்குடம் ஊர்வலம் நடைபெறுகிறது.இரவு முளைப்பாரி ஊர்வலமும். நடுநசியில் மலர்களாலும் வண்ண விளக்குகளாலும் அலங்கரிக்கப்பட்ட சப்பரத்தில் ஸ்ரீமுப்பிடாதி அம்மன் னின் வீதி உலாவும் நடைபெறுகிறது. அதிகாலையில் அம்மன் கோவிலை சப்பரம் வந்தடைகிறது. அன்று காலை மஞ்சள் தண்ணீர் குளியல் எனும் சுடுநீர் குளியல் சாமியாடிகளால் ஆடப்படுகிறது. மூன்றாம் செவ்வாய் எட்டாம் பூஜை நடைபெற்று திருவிழா இனிதே நிறைவடைகிறது. அன்றுடன் ஊர்குடும்பரின் ஒரு வருட பதவிகாலம் முடிவடைந்து, அடுத்த வருடத்திற்கான ஊர்குடும்பர் தேர்வு செய்யபடுகிறார்.அடுத்த வருடம் ஸ்ரீமுப்பிடாதி அம்மன் திருவிழா அவர் தலைமையேற்று சிறப்பாக நடத்துவார்.

கோயில் அமைப்பு
--------------

இக்கோயிலில் முப்பிடாதிஅம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. நவராத்திரி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எஸ். செல்வசேகரன்** (*S. Selvasekaran*, இறப்பு: டிசம்பர் 28, 2012, அகவை: 64) கொழும்பைப் பிறப்பிடமாகக் கொண்ட புகழ்பெற்ற மேடை, வானொலி, திரைப்பட நடிகர். கோமாளிகள் நாடகத் தொடரில் சிங்கள மொழியில் பேசும் 'உபாலி' பாத்திரத்தில் நடித்து புகழ் பெற்றதை அடுத்து "உபாலி செல்வசேகரன்" எனவும் அழைக்கப்பட்டார். நகைச்சுவையோடு குணசித்திர பாத்திரங்களிலும் திறமையாக நடித்தவர்.

வாழ்க்கைச் சுருக்கம்
--------------------

செல்வசேகரனின் பெற்றோர் முத்தையா, அந்தோனியம்மா. இலங்கையின் தெற்கே பாணந்துறையில் பிறந்தார். தந்தை பானந்துறையில் ஒரு உடுப்புத் தைக்கும் கடை வைத்திருந்தார். பின்னர் கொட்டாஞ்சேனைக்குக் குடி பெயர்ந்தார்கள். கொழும்பு கொச்சிக்கடை சென் பெனடிக்ட் கல்லூரியில் கல்வி பயின்றார் செல்வசேகரன்.

வானொலியில்
----------

இலங்கை வானொலியின் வர்த்தக சேவையில் எஸ். ராம்தாசின் "கோமாளிகள் கும்மாளம்' தொடரிலும், எஸ். எஸ். கணேசபிள்ளையின் 'இரை தேடும் பறவைகள்' தொடரிலும் கே. எஸ். பாலச்சந்திரனின் 'கிராமத்துக் கனவுகள்' தொடரிலும் முக்கிய பாத்திரங்களில் நடித்தார்.

தொலைக்காட்சியில்
----------------

ரூபவாகினியில் 'எதிர்பாராதது' முதலிய தொலைக்காட்சி நாடகங்களில் நடித்தார்.

திரைப்படங்களில்
---------------

கோமாளிகள், ஏமாளிகள், நாடு போற்ற வாழ்க போன்ற இலங்கைத் திரைப்படங்களில் நடித்தார். நடிகர் வி. பி. கணேசனுக்கு புதிய காற்று, நான் உங்கள் தோழன், நாடு போற்ற வாழ்க போன்ற படங்களில் பின்னணிக் குரல் கொடுத்தவர் இவரே. இதனால் இவர் நாடு போற்ற வாழ்க படத்தில் நடித்தபோது இவருக்கு எஸ். என். தனரத்தினம் குரல் கொடுக்க நேர்ந்தது. புஞ்சி சுரங்கனாவ, மச்சான், மாபா, சூரியஹரன ஆகிய சிங்களத் திரைப்படங்களிலும் இவர் நடித்திருக்கிறார். 'புஞ்சி சுரங்கனாவி’ என்ற படத்தில் நடித்ததற்காக இவருக்கு சிறந்த துணை நடிகருக்கான விருதும் வழங்கப்பட்டது.

மேடை நாடகங்களில்
----------------

கே. எம். வாசகரின் 'சுமதி', எஸ். ராம்தாசின் 'காதல் ஜாக்கிரதை', 'கலாட்டாக் காதல்' உட்படப் பல மேடை நாடகங்களில் நடித்திருந்தார்.

மேற்கோள்கள்
-----------

1. 1 2  பிரபல நடிகர் ‘உபாலி’ செல்வசேகரன் காலமானார் பரணிடப்பட்டது 2013-01-03 at the வந்தவழி இயந்திரம், தினகரன், டிசம்பர் 29, 2012

வெளி இணைப்புகள்
---------------

* ஞாபக வீதியில்..
[*தொடர்பிழந்த இணைப்பு*], தினகரன் வாரமஞ்சரி, ஏப்ரல் 11, 2010
**மட்டிய தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.

இத்தாள வகையில், லகு, திருதம், லகு என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.

வகைகள்
------

லகுவில் ஏற்படக்கூடிய ஐந்து வேறுபாடுகளினால், மட்டிய தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

1. திஸ்ரசாதி மட்டிய தாளம்
2. சதுஸ்ரசாதி மட்டிய தாளம்
3. கண்டசாதி மட்டிய தாளம்
4. மிஸ்ரசாதி மட்டிய தாளம்
5. சங்கீர்ணசாதி மட்டிய தாளம்

### திஸ்ரசாதி மட்டிய தாளம்

இத்தாளம் **சரம்** எனப்பெயர் பெறும். இதன் உறுப்புக்கள் பின்வருமாறு அமையும்:

* திஸ்ர லகு (ஒரு தட்டு, இரண்டு விரல் எண்ணிக்கைகள்)
* துருதம் (ஒரு தட்டு, ஒரு வீச்சு)
* திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி மட்டிய தாளம்

இத்தாளத்துக்கு **சாமம்** என்று பெயர். இதன் உறுப்புக்கள் பின்வருமாறு அமையும்:

* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* சதுஸ்ர லகு (ஒரு தட்டு, மூன்று விரல் எண்ணிக்கைகள்)

### கண்டசாதி மட்டிய தாளம்

இது **உதயம்** எனப்படும். இதன் உறுப்புக்கள் பின்வருமாறு அமையும்:

* கண்ட லகு (ஒரு தட்டு, நான்கு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி மட்டிய தாளம்

இதற்கு **உத்தீர்ணம்** என்று பெயர். இதன் உறுப்புக்கள் பின்வருமாறு அமையும்:

* மிஸ்ர லகு (ஒரு தட்டு, ஆறு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி மட்டிய தாளம்

இதற்கு **ராவ** என்று பெயர். இதன் உறுப்புக்கள் பின்வருமாறு அமையும்:

* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* சங்கீர்ண லகு (ஒரு தட்டு, எட்டு விரல் எண்ணிக்கைகள்)
**பன்னாட்டுத் துணை மொழி** (*international auxiliary language*) என்பது, பொதுவான முதல் மொழியைக் கொண்டிராத வெவ்வேறு நாடுகளைச் சேர்ந்தவர்களின் தொடர்பாடலுக்குப் பயன்படும் மொழியாகும். ஒரு துணை மொழி பெரும்பாலும் இரண்டாவது மொழியாக இருக்கக்கூடும்.

ஆதிக்கம் பெற்றிருந்த பல சமூகங்களின் மொழிகள் கடந்த காலத்தில் துணை மொழிகளாக இருந்துள்ளன. சில சமயங்களில் இம்மொழிகள் பன்னாட்டு மட்டத்தில் பயன்பட்டன. இலத்தீன், கிரேக்கம், நடுநிலக்கடற்பகுதிப் பொது மொழி என்பன பழங்காலத்தில் துணை மொழிகளாக இருந்துள்ளன. அரபு மொழி, ஆங்கிலம், பிரெஞ்சு, உருசியம், எசுப்பானியம், பொதுச் சீனம் போன்றவை அண்மைக் காலத்தில் துணை மொழியாக உலகின் பல நாடுகளில் பேசப்படுகின்றன. ஆனாலும், இம்மொழிகள் அவற்றின் பண்பாட்டு, அரசியல், பொருளாதார ஆதிக்கத்தின் ஊடாகவே இவ்வாறு பிரபலம் பெற்றிருப்பதால், அவற்றுக்கு எதிர்ப்புக்களும் உள்ளன. இதனால், செயற்கை அல்லது உருவாக்கப்பட்ட மொழியொன்று இதற்குத் தீர்வாக அமையக்கூடும் எனச் சிலர் கருதுகின்றனர்.

துணை மொழி என்னும் சொல், இது உலக மக்களுக்குக் ஒரு கூடுதலான மொழியேயன்றி அவர்களுடைய தாய் மொழிக்குப் பதிலாகப் பயன்படுத்துவதற்கானது அல்ல என்பதையும் குறிக்கிறது. பன்னாட்டுத் தொடர்பாடலை இலகுவாக்குவதற்காக உருவாக்கப்பட்ட எசுப்பரான்டோ, இடோ, இன்டர்லிங்குவா போன்ற திட்டமிடப்பட்ட அல்லது உருவாக்கப்பட்ட மொழிகளைக் குறிக்கவும் இச்சொல் அடிக்கடி பயன்படுத்தப்படுவது உண்டு.

வரலாறு
------

பொதுத் தாய்மொழியைக் கொண்டிராத மக்களிடையே தொடர்பாடலை இயலச் செய்வதற்கு, இரு தாய்மொழிகளும் அல்லாத மூன்றாவது மொழியொன்றைத் துணை மொழியாகப் பயன்படுத்தும் வழக்கம் மொழிகளின் பழமைக்கு ஈடான பழமை கொண்டதாக இருக்கக்கூடும். இந்த வழக்கம் மிகப் பழங்காலத்தில் இருந்தே இருந்தது என்பதை உறுதியாகக் கூற முடியும். இலத்தீனும், கிரேக்க மொழியும் நடுநிலக்கடற்பகுதியின் எல்லா இடங்களிலும் இடை மொழியாகப் பயன்பட்டன. அக்காடியனும், பின்னர் அராமைக்கும் பல பேரரசுகளின் காலப்பகுதியில் மேற்காசியாவின் பெரும்பகுதியில் துணை மொழியாக இருந்தன. இவ்வாறு பயன்படுத்தப்படு மொழிகள் "பொது மொழி"கள் எனப்பட்டன.

மேற்கோள்கள்
-----------

1. 1 2  Bodmer, Frederick. *The loom of language* and Pei, Mario. *One language for the world.*
பாயோனாவில் இருந்து ஒரு காட்சி
**பாயோனா** ( அசாமிய மொழி: ভাওনা) என்பது ஆன்மீக கருத்துக்களுடன் கூடிய ஒரு பாரம்பரிய பொழுதுபோக்கு வடிவமாகும், இந்தியாவில் அஸ்ஸாம் பகுதிகளில் இது பரவலாக உள்ளது. இது பதினாறாம் நூற்றாண்டின் முற்பகுதியில் எழுதப்பட்ட மகாபுருஷ ஸ்ரீமந்த சங்கரதேவரின் படைப்பு. நாடக பொழுதுபோக்கின் மூலம் கிராம மக்களுக்கு ஆன்மீக செய்திகளை தெரிவிக்கும் இம்முறையை உருவாக்கினார். பின்னர் ஸ்ரீமந்த மாதவதேவரும் சில நாடகங்களை எழுதினார்.   பாயோனாவின் நாடகங்கள் அங்கியா நாட்க்கள் என்றும், அவற்றின் அரங்கேற்றம் பாயோனா என்றும் அழைக்கப்படுகிறது.  பாயோனா பொதுவாக அஸ்ஸாமில் உள்ள சத்ராஸ் மற்றும் நம்கர் இன மக்களிடையே  அரங்கேற்றப்படுகிறது. நாடகங்கள், உரையாடல்கள், உடைகள், ஆபரணங்கள், பாத்திரங்களின் நுழைவு மற்றும் கால்-படிகள் போன்ற பாயோனாவின் சில சிறப்பு அம்சங்கள் உள்ளன. இந்த பண்புகள் பாயோனாவை மற்ற நாடகங்களிலிருந்து வேறுபடுத்த உதவுகிறது.

பாவோனாக்கள் அஸ்ஸாமி மற்றும் பிரஜாவலி ஆகிய மொழிகளில் எழுதப்பட்டுள்ளன. 

பாயோனா கலாச்சாரம் மற்றும் மரபுகளை நேரடியாகக் காண, உலகின் மிகப்பெரிய நதி தீவான மஜூலிக்குச் செல்ல வேண்டும். மஜூலிக்கு ஒவ்வொரு ஆண்டும் உலகம் முழுவதிலுமிருந்து ஏராளமான வெளிநாட்டு சுற்றுலாப் பயணிகள் வருகை தருகின்றனர். இந்த தீவின் பூர்வீகவாசிகள் மிகவும் அன்பானவர்கள் மற்றும் தங்கள் விருந்தோம்பல் மற்றும் எளிமையால் அங்கு வருகைதரும் அனைவரையும் மூழ்கடித்துள்ளனர். இன்றுவரை ஸ்ரீமந்த சங்கர்தேவின் இந்து மத போதனைகளை வெவ்வேறு க்ஷத்ராக்கள்(முதன்மை கதாபாத்திரங்கள்) செய்து பராமரித்து வருகின்றனர்.

வெவ்வேறு கதாபாத்திரங்கள்
------------------------

  

* சூத்ரதார் அல்லது சூத்ரதாரி: அவர் பாயோனாவின் ஒருங்கிணைந்த பகுதி; அவர் ஸ்லோகங்களைச் சொல்லி, பாடுகிறார், நடனமாடுகிறார் மற்றும் பாயோனாவின் ஒவ்வொரு கட்டத்திலும் என்ன இருக்கிறது என்பதை உரைநடையில் விளக்குகிறார்.
* பாயோரியா : நடிகர்கள் ஸ்கிரிப்ட்டின்படி கதாபாத்திரங்களைச் செய்கிறார்கள்.
* கயான் : பாடகர்கள்.
* பயான் : அவர்கள் பாயோனாவின் ஆரம்பம் முதல் இறுதி வரை கொல், தால் போன்றவற்றை விளையாடுகிறார்கள்.

பாயோனா வகைகள்
-------------

* பரேசஹரியா பாயோனா
* முக பாயோனா
* போகா பாயோனா

மேற்கோள்கள்
-----------

1. ↑  Bhaona, bordowathan.com, Retrieved: 2013-02-28.
2. ↑  "Today's Paper / NATIONAL : Assam's traditional Ankiya Bhaona to get new lease of life". *The Hindu*. 2012-03-12. 2013-02-28 அன்று பார்க்கப்பட்டது.
3. 1 2 3  "Bhaona \_ Traditional form of assamese entertainment". Assaminfo.com. 2013-02-28 அன்று பார்க்கப்பட்டது.
4. ↑  "Assam- Arts- Classical Dance in Assam, Bhaona- Dances in Assam- Assamese dances". Webindia123.com. 2013-02-28 அன்று பார்க்கப்பட்டது.
5. ↑  "Mukha Bhaona - Shivasagar Natya Vidyalaya". 2013-02-28 அன்று பார்க்கப்பட்டது.

வெளி இணைப்புகள்
---------------

* யூடியூபில் நிகழ்படம்
* About Bhaona at bordowathan.com.
* ‘Boka Bhaona’ at Kangkhapar Majthai Satra at The Assam Tribune.
கோரைப்பாய்
பன்புல்லினால் ஆக்கப்பட்ட கல்யாணப் பாய், இடம்: மட்டக்களப்பு, இலங்கை
**பாய்** என்பது எளிமையான படுக்கை விரிப்பாகும். மங்கல நிகழ்வுகளில் மதிக்கப்பட்டு, பந்திகளிலும், உறக்கத்திற்கும் உதவுவன ஆகும். பன் பாய்கள் சூழல் நேயமுள்ள நிலவிரிப்புகளாகும்.

வரலாறு
------

பாய்களின் பயன்பாடு பல்லாயிரம் வருடங்களுக்கு முன்பே இருந்திருக்கலாம் எனத் தொல்லியல் ஆய்வாளர்கள் கருதுகின்றனர். கற்குகைகளில் வாழ்ந்த மனிதர்கள் கோடைக்காலத்தில் ஏற்படும் வெம்மையிலிருந்து தங்களைக் காத்துக்கொள்ள இலைதழைகளைப் பரப்பி படுக்கைகளைச் செய்தவர்கள், பின்னாளில் அதில் ஒரு வடிவநேர்த்தியை உருவாக்கிக்கொண்டிருக்கலாம். புற்களால் பின்னி முடைந்து உருவாக்கப்பட்ட பாய்களை மெசபடோமியா பகுதிகளில் கி.மு. 6000 காலகட்டத்தில் உருவாக்கியதன் எச்சமானது தொல்லியலாளர்களால் கண்டறிந்துள்ளனர்.

வகைகள்
------

* பனைஓலை பாய்
* மூங்கில்நார் பாய்
* நாணல்கோரை பாய்

பயன்பாடு
--------

* பனைஓலை பாய் பலசரக்கு வெல்லமண்டிகளில் சரக்குகள் கையாள பயன்படும்.
* மூங்கில்நார் பாய் வீடு, அலுவலகங்களில் தடுப்புசுவர் மற்றும் கோடை வெப்ப தடுப்பானாகவும் பயன்படும்.
* நாணல்கோரை பாய் மக்கள் பயன்படுத்தும் எளிமையான படுக்கை விரிப்பாகும்.

* பனை ஓலைப்பாய்பனை ஓலைப்பாய்
* பனை ஓலையின் பின்னல்பனை ஓலையின் பின்னல்
* பாய் முடைதல்பாய் முடைதல்

நாணல்கோரை பாய் தயாரிப்பு
------------------------

ஆற்றோரம் நாணல் புல் நீண்டு வளரும். அதை அறுத்து சூரிக்கத்தியின் (இருபுறமும் கூரான கத்தி) உதவியால் இரண்டாகக் கீறி பின் கட்டுகளாக கட்டி வெயிலில் உலர வைப்பர். உலர்ந்த அக்கட்டுகளை நீரில் ஒரு நாள் முழுவதும் ஊற வைத்து,. அதை மீண்டும் இரண்டாக கீறி வெயிலில் உலர வைப்பர். உலர்ந்த நாணல்கோரையினை மூன்றடி உயரம், நான்கடி உயரம் என்று உயர அளவுப்படி பிரித்து அதில் பச்சை, சிவப்பு, மஞ்சள் என்று தனித்தனியாகச் சாயம் ஏற்றுவர். பக்குவப்படுத்தி அவைகளைப் பனை மற்றும் கற்றாழை நாரால் கோத்து பாயை உருவாக்குவார்கள்.

தேவையான கருவிகள்
----------------

பாய் நெசவு செய்ய, முக்காலி மிதிபட்டை, அன்னகுழல், குச்சாலி, இழுத்துக்கட்ட கயிறுகள், சிறிய நீள்வச பலகைகள் தேவை.

மூலப்பொருட்கள்
--------------

இயற்கைத் தாவரங்களான நாணல்கோரைப்புல், மற்றும் கற்றாழை.

மேற்கோள்கள்
-----------

1. ↑  "Weavers of dreams". *Deccan Herald*. 26 October 2014.. பார்த்த நாள்: 6 July 2017.
2. ↑  காட்சன் சாமுவேல் (5 சனவரி 2019). "சுகம் தரும் பனை ஓலைப் பாய்". *கட்டுரை*. இந்து தமிழ். 5 சனவரி 2019 அன்று பார்க்கப்பட்டது.
**எக்னாமிக் அண்டு பொலிடிகல் வீக்லி** (*Economic and Political Weekly*) என்பது மும்பையிலிருந்து சமீக்ச டிரஸ்ட் வெளியிடும் ஆங்கில ஆய்விதழ் ஆகும். 2016 ஏப்பிரல் முதல் தேதியிலிருந்து பரஞ்சோய் குகா தாகுர்தா என்னும் பத்திரிகையாளர் இந்த இதழுக்கு ஆசிரியராக அமர்த்தப்பட்டார்.

இதழின் வரலாறு
-------------

1949 ஆம் ஆண்டில் எக்னாமிக் வீக்லி என்ற பெயரில் தொடங்கப்பட்ட இந்த இதழ் 1966 இல் எக்னாமிக் அண்டு பொலிடிகல் வீக்லி எனப் பெயர் மாற்றப்பட்டது.
கிருட்டினராசு என்பவர் இந்த இதழுக்கு ஆசிரியராக 30 ஆண்டுகள் பணி செய்தார். பின்னர் ஆசிரியர் பொறுப்பில் இருந்த ராம் மோகன் ரெட்டி விலக்கப்பட்டதும் பரஞ்சோய் குகா தாகுர்தா ஆசிரியராக அமர்த்தப்பட்டார்.

இதழின் கொள்கை
-------------

சமூக உணர்வுடன் தலையங்கங்கள் இந்த இதழில் இடம் பெற்றன. இடது சாரி மற்றும் பொதுவுடைமை சார்ந்த கருத்துகள் கொண்ட கட்டுரைகள் சமூகவியல் அறிஞர்களால் எழுதப்பட்டு வெளி வந்தன. மார்க்சியப் பொதுவுடைமைக் கட்சி ஆண்ட மேற்கு வங்க அரசின் செயல்பாட்டுக் குற்றம் குறைகளை சுட்டிக் காட்டி இந்த இதழ் எழுதியது. இந்திரா காந்தி அமுல் படுத்திய நெருக்கடி நிலை, குஜராத்தில் 2002 இல் நிகழ்ந்த கலவரம் ஆகியவற்றைக் கடுமையாக விமர்சனம் செய்தது.

மேற்கோள்
--------

1. ↑
2. ↑
3. ↑
**அமோனியம் டைமாலிப்டேட்டு** *(Ammonium dimolybdate)* என்பது (NH4)2Mo2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் வகை சேர்மமாகும். வெண்மை நிறத்துடன் தண்ணீரில் கரையக்கூடிய ஒரு திண்மமாக இது காணப்படுகிறது. தாதுக்களிலிருந்து மாலிப்டினம் சேர்மங்கள் தயாரிக்கும்போது ஒர் இடைநிலை வேதிப்பொருளாக இச்சேர்மம் உருவாகிறது. குறிப்பாக தாதுக்களை வறுக்கும்போது சுத்தம் செய்யப்படாத மாலிப்டினம்(VI) ஆக்சைடுகள் உற்பத்தியாகின்றன. இவற்றிலிருந்து அமோனியம் மாலிப்டேட்டை உருவாக்குவதற்கான நீர்த்த அமோனியா பிரித்தெடுக்கப்படுகிறது. அமோனியம் மாலிப்டேட்டு கரைசலை சூடுபடுத்துவதன் மூலமாக அமோனியம் டைமாலிப்டேட்டு உருவாகிறது. இதை தொடர்ந்து சூடேற்றுவதால் சிதைவடைந்து மாலிப்டினம் டிரையாக்சைடு உருவாகிறது :

(NH4)2Mo2O7 → 2 MoO3 + 2 NH3 + H2O.
கட்டமைப்பைப் பொறுத்தவரை அமோனியம் டைமாலிப்டேட்டு ஒரு பலபகுதிச் சேர்மமாகும். இதில் உருக்குலைந்த எண்முக மாலிப்டினம் மையங்கள் நான்முக மாலிப்டேட்டு மையங்களுடன் இணைக்கப்பட்டுள்ளன

மேற்கோள்கள்
-----------

1. ↑  Roger F. Sebenik et al. "Molybdenum and Molybdenum Compounds" in Ullmann's Encyclopedia of Chemical Technology 2005; Wiley-VCH, Weinheim. எஆசு:10.1002/14356007.a16\_655
2. ↑  Armour, A.W.; Drew, M.G.B.; Mitchell, P.C.H. "Crystal and molecular structure and properties of ammonium dimolybdate" Journal of the Chemical Society, Dalton Transactions,1975, p1493-p1496. {{DOI: 10.1039/DT9750001493}}

.
இலண்டனில் குறுக்குப் பாயமைப்பைக் கொண்ட ஒரு கப்பல்.
பாயமைப்பில் வடப் பொருத்துக்களைக் காட்டும் படம்.
பாய்க்கப்பல்களில் பாயமைப்பு (Rig) என்பது, பாய்க்கப்பல்களை முன்னோக்கிச் செலுத்துவதற்குக் காற்றின் வலுவைப் பயன்படுத்துவதற்கான ஒரு அமைப்பு ஆகும். இது ஒரு கப்பலில் பாய்மரங்களும், பாய்களும் ஒழுங்குபடுத்தப்பட்டிருக்கும் விதத்தைக் குறிக்கும். இவ்வமைப்பு பாய்மரங்கள். பாய்க்கம்புகள், பாய்கள், வடங்கள் ஆகியவற்றை உள்ளடக்கியது.

சொற்களும் வகைப்பாடுகளும்
------------------------

பாயமைப்பு, முழுக் கப்பலையும் செலுத்துவதற்காக கப்பலின் உடலில் பொருத்தப்படும் பொறிமுறை அமைப்பு ஆகும். இந்த அமைப்பில், வடத்தொகுதி (நிலைகளையும், வடிவத்தையும் மாற்றுவதற்காக பாயுடனும், பய்க்கம்புகளுடனும் இணைக்கப்படும் வடங்கள்), பாய்கள் (வளித்தகடு, தடித்த துணியாலானது, காற்றைப் பிடிப்பதற்குப் பயன்படுவது), கம்புகள் (பாய்களை இணைப்பதற்கான பாய்மரங்களும், பிற வளைகளும் கம்புகளும்) என்பன அடங்கும். வடங்கள் என்னும் சொல் பொதுவாகக் கப்பலில் பயன்படுத்துவதற்கு முன் சேமித்து வைக்கப்பட்டிருக்கும் வடங்கள், கயிறுகள் போன்றவற்றுக்கே பயன்படுத்தப்படுகின்றது. பயன்படுத்தப்பட்ட பின்னர் அது பாயமைப்பின் ஒரு பகுதியாகிறது.

சில பாய்த் திட்டங்கள் அவற்றின் காற்றியக்க இயல்புகளைக் கருத்திற்கொண்டு குறிப்பிட்ட சில நோக்கங்களுக்காகப் பயன்படுகின்றன. எல்லாப் பாய்க்கப்பல்களும் அவற்றின் உடலமைப்பு, பாயமைப்பு என்பவற்றின் அடிப்படையில் வகைப்படுத்தப்படுகின்றன. 

பழங்காலத்தில் கப்பல்கள் போர்களின்போது துடுப்புக்களை மட்டுமே பயன்படுத்தின. போர்க்கப்பல்கள் முன்னேறிச் செல்லும்போது விரைவாகத் திசையை மாற்றுவதற்குப் பாய்கள் தடையாக அமையக்கூடும். முதன்மைப் பாயமைப்பை ஏற்றுவதற்கும் இறக்குவதற்கும் அதிக நேரம் தேவைப்பட்டதால், முதன்மைப் பாயமைப்பை விட விரைவாக இயக்கத்தக்கதாக இன்னொரு பாயமைப்பையும் உருவாக்கினர். இது அவசரப் பாயமைப்பு எனப்பட்டது. இன்னல்கள் ஏற்பட்டு விரைவாக விலகிச் செல்லவேண்டிய நேரங்களில், முதன்மைப் பாயமைப்பைப் போதிய அளவு விரைவாக விரிக்க முடியாவிட்டால், மேற்குறித்த பாயமைப்பைப் பயன்படுத்த முடியும். இதனாலேயே இது அவசரப் பாயமைப்பு எனப்பட்டது.

மேற்கோள்கள்
-----------

1. ↑  ஆக்சுபோர்டு அகரமுதலியில் "rig" இற்கான பொருள்
[*தொடர்பிழந்த இணைப்பு*]
**செம்பை சங்கீத உற்சவம்** (Chembai Sangeetholsavam) என்பது ஆண்டுதோறும் நடக்கும் ஒரு கருநாடக இசை நிகழ்வாகும். இது இந்தியாவின் கேரளா மாநிலத்திலுள்ள குருவாயூரில் *குருவாயூர் தேவஸ்வம்* அமைப்பால் நடத்தப்படுகிறது. இது கர்நாடக இசை மேதை செம்பை வைத்தியநாத பாகவதர் நினைவாக நடத்தப்படுகிறது.

வரலாறு
------

செம்பை வைத்தியநாத பாகவதர் 60 வருடங்களுக்கும் மேலாக புகழ்பெற்ற இசைக் கலைஞர்களைக் கொண்டு கோயிலில் இந்நிகழ்ச்சியை நடத்தி வந்தார். இது *திருவையாறு தியாகராஜ ஆராதனை*யைப் போன்றதொரு நிகழ்ச்சியாகும். *குருவாயூர் தேவஸ்வம்* அமைப்பு செம்பை வைத்தியநாத பாகவதரின் மறைவிற்குப் பின்னர் 1974 ஆம் ஆண்டு முதல் இந்நிகழ்ச்சியை நடத்தி வருகிறது. செம்பை வைத்தியநாத பாகவதர் நினைவாக இந்நிகழ்விற்கு *செம்பை சங்கீத உற்சவம்* எனப் பெயரிடப்பட்டுள்ளது.

சங்கீத விழா
-----------

2000 முதல் 2500 இசைக் கலைஞர்கள் ஒவ்வொரு ஆண்டும் *குருவாயூர் ஏகாதசி* அன்று 12 முதல் 15 நாட்கள் நடைபெறும் இவ்விழாவில் பங்கு பெறுகின்றனர். இவர்கள் அனைவரும் இணைந்து செம்பை வைத்தியநாத பாகவதரின் புகழ் பெற்ற 5 பாடல்களைப் பாடுவர். மேலும் *தியாகராஜரின்* பஞ்சரத்தினக் கீர்த்தனைகளையும் பாடுவர். இந்நிகழ்ச்சியானது ஒவ்வொரு ஆண்டும் புகழ் பெற்ற காரணத்தால், 2 முதல் 3 நாட்கள் நடைபெற்ற இந்நிகழ்ச்சி தற்போது 12 முதல் 15 நாட்கள் வரை நடைபெறுகிறது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2007-12-21 அன்று மூலம் பரணிடப்பட்டது. 2014-04-28 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2013-06-29 அன்று மூலம் பரணிடப்பட்டது. 2014-04-28 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-06-29 அன்று மூலம் பரணிடப்பட்டது. 2014-04-28 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2006-09-03 அன்று மூலம் பரணிடப்பட்டது. 2014-04-28 அன்று பார்க்கப்பட்டது.
**அமைப்பியல் திறனாய்வு** என்பது, அமைப்பியக் கோட்பாடுகளை அடிப்படையாகக் கொண்ட திறனாய்வு ஆகும். ஆய்வுக்கு எடுத்துக்கொள்ளும் எந்தப் பொருளையும், தனக்குள் பல உறுப்புகளைக் கொண்டதும், குறிப்பிட்ட ஓர் ஒழுங்கமைவுடம் கூடியதுமான ஒரு அமைப்பாக அமைப்பியல் காணுகிறது. இந்த அமைப்பின் பகுதிகளாக இருக்கும் ஒவ்வொரு கூறும் தமக்கெனச் சிறப்பான செயற்பாடுகளைக் கொண்டுள்ளது. இச்செயற்பாடுகளூடாகவே அக்கூறுகள் முழுமையுடன் இணைந்துள்ளன. குறிப்பிட்ட அமைப்பொன்றின் பண்புகள் அல்லது கூறுகளை அமைப்புக்கு வெளியில் இருந்து ஆராயக் கூடாது, அதன் உள்ளிருந்தே ஆராய வேண்டும் என்பதே அமைப்பியல் ஆய்வு முறையின் முக்கியமான அம்சம்.

குறிப்புக்கள்
-------------

1. ↑  நடராசன், தி. சு. 2009. பக். 131.
2. ↑  நடராசன், தி. சு. 2009. பக். 132.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
* பின் அமைப்பியத் திறனாய்வு
**கட்டப்பாவ காணோம்** (***Kattappava Kanom***) 2017 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். மணி செயோன் இப்படத்தை எழுதி இயக்கி இருந்தார். சிபிராஜ், ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன் மற்றும் பலர் நடித்திருந்தனர். விண்டுசைம்ஸ் மீடியா என்டர்டைன்மெண்ஸ் தயாரிப்பில், சந்தோஷ் தயாநிதி இசையில் 17 மார்ச் 2017 ஆம் தேதி வெளியானது.

நடிகர்கள்
---------

சிபி, ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன், திருமுருகன், நலன் குமாரசாமி, சித்ரா லக்ஷ்மணன், தமிழ்ச்செல்வி, திண்டுக்கல் சரவணான், ஜெயக்குமார், டி. ரவி, மிமிகிரி சேது, சாந்தினி தமிழரசன்.

கதைச்சுருக்கம்
--------------

ரவுடி வஞ்சரம் (மைம் கோபி) கட்டப்பா என்ற பெயர் கொண்ட மீன் ஒன்றை வளர்த்து வருகிறான். அந்த மீன் அவனுக்கு அதிர்ஷ்டத்தை தருவதாக நம்பினான். ஓர் இரவில், அந்த மீன் திருடப்பட்டு, பல நிகழ்வுகளைத் தாண்டி பாண்டியனின் (சிபி) வீட்டை அடைந்தது. பல தொழில்களில் பாண்டியன் தோல்வி அடைந்திருந்ததால், அவன் ஒரு துரதிஷ்டம் என்று அவனது தந்தை கருதினார். இந்த நிலையில், மீனாவை (ஐஸ்வர்யா ராஜேஷ்) காதல் செய்து, திருமணமும் செய்கிறான் பாண்டியன். புது வீட்டில் குடி போகும் அந்த ஜோடிக்கு கயல் என்ற சிறுமியுடன் நட்பு ஏற்படுகிறது. தாயை இழந்த சிறுமி கயலின் ஆசைகளை நிறைவேற்ற பாண்டியன் விரும்புகிறான். கட்டப்பா மீன் உண்மையில் அதிர்ஷ்டத்தை தரும் மீன் என்று பாண்டியனும், மீனாவும் கண்டு பிடிக்கிறார்கள். கட்டப்பாவை தேடி அலைகிறான் வஞ்சரம். பின்னர், கட்டப்பாவை யார் வைத்துக் கொண்டனர்? என்பது தான் மீதிக் கதையாகும்.

ஒலிப்பதிவு
----------

உமா தேவி, முத்தமிழ் ஆகியோரின் பாடல் வரிகளுக்கு சந்தோஷ் தயாநிதி இசை அமைத்திருந்தார். 3 பாடல்களை கொண்ட ஒலித்தொகுப்பு 21 அக்டோபர் 2016 அன்று வெளியானது.

வரவேற்பு
--------

17 மார்ச் 2017 அன்று வெளியான இந்தத் திரைப்படம் பெரும்பாலும் எதிர்மறையான விமர்சனங்களைப் பெற்றது.

வெளி-இணைப்புகள்
---------------

*

மேற்கோள்கள்
-----------



1. ↑  "https://www.thehindu.com/". External link in `|title=` (உதவி)
2. ↑  "https://gaana.com/song/hey-penne-from-kattappava-kanom". External link in `|title=` (உதவி)
3. ↑  "http://www.newindianexpress.com/". External link in `|title=` (உதவி)
4. ↑  "http://www.newindianexpress.com/". External link in `|title=` (உதவி)
5. ↑  "http://www.sify.com". External link in `|title=` (உதவி)
6. ↑  "https://www.thehindu.com/". External link in `|title=` (உதவி)
முள்ளியவளை காட்டா விநாயகர் ஆலயம்
**முள்ளியவளை காட்டா விநாயகர் ஆலயம்** முல்லைத்தீவு மாவட்டத்தின் கரைதுறைப்பற்று பிரதேச செயலர் பிரிவில் முள்ளியவளை கிராமத்தின் 2 ஆம் வட்டாரத்தில், முள்ளியவளை மத்தி கிராம சேவகர் பிரிவில் அமைந்துள்ளது. இதனை முல்லைத்தீவு – மாங்குளம் பிரதான வீதியில், முல்லைத்தீவில் இருந்து ஆறாவது மைல் கல் தூரத்தில் உள்ள சந்தியில் கிழக்காக செல்லும் வீதியில் சுமார் 200 மீற்றர் பயனிப்பதன் மூலம் அடையலாம்.

ஆலய வரலாறு
----------

வன்னி மன்னர்கள் காலம் முதல் தொட்டு முள்ளியவளையில் காட்டா விநாயகர் ஆலயம் இருந்துவருகிறது. முள்ளியவளையின் கிழக்கே உள்ள ஐயனார் கோயில் அருகில் இருந்த கோட்டையில் ஆட்சி செய்த வன்னி மன்னன் விநாயகரின் பூசையை தூர இருந்தே தரிசித்ததாக கூற கேட்கலாம். இவ்வாலயம் வற்றாப்பளை அம்மன் வழிபாட்டுடன் நெருங்கிய தொடர்பு கொண்டது. வைகாசி விசாகத்தை அண்மித்த ஞாயிற்றுகிழமை இவ்வாலயத்திலும் அடுத்த நாள் (திங்கள்) வற்றாப்பளை அம்மன் ஆலயத்திலும் பொங்கல் நடைபெறும். அம்மன் ஆலயத்தில் எரிக்கப்படும் கடல் நீர் விளக்கு அதற்கு முந்திய 7 நாட்களும் காட்டா விநாயகர் ஆலயத்தில் வைத்து மடை பரவி அதன் நடுவே தொடர்ந்து எரிய விடப்படும்.

வெள்ளையர் ஆட்சிக் காலத்தில் "கந்தன்" என்ற ஒரு பக்தன் வெள்ளையர் துரத்த இவ்வாலயத்திற்கு அருகில் இருந்த கொன்றை மரம் ஒன்றில் ஏறி ஒழிந்து கொண்டதாகவும், விநாயகரை வேண்டி "என்னைக் காட்டதே" என்று துதிக்க வெள்ளையர் கண்ணுக்கு குளவிக்கூடாக தோன்றியதாகவும் கிராமத்தவர்கள் கூறக்கேட்கலாம். அதற்கு காணிக்கையாக கந்தன், மணி ஒன்றை செய்வித்து ஆலயத்திற்கு கொடுத்தான். அம்மணி இன்றும் ஆலயத்தில் "**நினைவன் கந்தன்**" என்ற பெயர் தாங்கியவாறு காணப்படுகிறது.

ஆலயம் இன்று
-----------

இவ்வாலயம் இலங்கை இந்து கலாசார திணக்களத்தில் பதிவு செய்யப்பட்டுள்ளது. பதிவு இல:HA/5/MU/03. வருடம்தோறும் தைப்பொங்கல் தினத்தன்று ஆலய மண்டபத்தில் கூட்டப்படும் பொதுக்கூட்டத்தின்மூலம் நிர்வாகசபை ஒன்று தெரிவுசெய்யப்பட்டு ஆலயம் நிர்வகிக்கப்பட்டு வருகிறது.

மேற்கோள்கள்
-----------

1. ↑  (சான்று:)
**நாபா கிசோர் ரே** (*Naba Kishore Ray*) இந்தியாவைச் சேர்ந்த கோட்பாட்டு மற்றும் கணக்கீட்டு வேதியியலாளர் ஆவார். 1940- 2013  ஆம் ஆண்டு காலத்தில் இவர் வாழ்ந்தார். மூலக்கூறுகளின் கட்டமைப்பு குறித்த ஆய்வுகளுக்கு பெயர் பெற்றவராக இருந்தார்.  டிசம்பர் 5, 1940 ஆம் ஆண்டு டிசம்பர் மாதம் 5 ஆம் தேதியன்று இந்திய மாநிலமான ஒடிசாவில் கிசோர் பிறந்தார். மூலக்கூறு சுற்றுப்பாதை மற்றும் மிதக்கும் கோள காசியன் சுற்றுப்பாதை முறைகளைப் பயன்படுத்தி மூலக்கூறுகளையும், அணுக்கள் மற்றும் மூலக்கூறுகளின் எலக்ட்ரான் அடர்த்தி மற்றும் வேகப் பகிர்வு தொடர்பான ஆய்வுகளை கிசோர் மேற்கொண்டார். மேற்பரப்புகளில் மூலக்கூறுகளின் வினைத்திறன் பற்றிய பணிகளையும் ஆய்வு செய்து இப்பொருள் குறித்த புரிதலை விரிவுபடுத்தினார்.

விஞ்ஞான ஆராய்ச்சிக்காக இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் வேதியியல் அறிவியலுக்கான பங்களிப்புகளுக்காக 1983 ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி சுவரூப் பட்நகர் பரிசை கிசோருக்கு வழங்கியது.

மேற்கோள்கள்
-----------

1. ↑  "Deceased Honorary Fellows, Foreign Fellows and Fellows". 28 மே 2015 அன்று மூலம் பரணிடப்பட்டது. 5 April 2018 அன்று பார்க்கப்பட்டது.
2. ↑  "Brief Profile of the Awardee". Shanti Swarup Bhatnagar Prize. 2016. 12 November 2016 அன்று பார்க்கப்பட்டது.
3. ↑  "Odiya Celebrities". Odiya.org. 2016. 6 March 2014 அன்று மூலம் பரணிடப்பட்டது. 1 December 2016 அன்று பார்க்கப்பட்டது.
4. ↑  "Handbook of Shanti Swarup Bhatnagar Prize Winners" (PDF). Council of Scientific and Industrial Research. 2016. 4 March 2016 அன்று மூலம் (PDF) பரணிடப்பட்டது. 1 December 2016 அன்று பார்க்கப்பட்டது.
5. ↑  "View Bhatnagar Awardees". Shanti Swarup Bhatnagar Prize. 2016. 12 November 2016 அன்று பார்க்கப்பட்டது.

புற இணைப்புகள்
--------------

* 

Alan Hinchliffe (2008). *Chemical Modelling: Applications and Theory*. Royal Society of Chemistry. பக். 309–. பன்னாட்டுத் தரப்புத்தக எண்:978-0-85404-248-7. .
**ஏபர்-வெயிசு வினை** *(Haber–Weiss reaction)* ஐதரசன் பெராக்சைடு (H2O2) மற்றும் சூப்பராக்சைடு எனப்படும் மிகையாக்சைடில் இருந்து (•OH) எனப்படும் ஐதராக்சில் தனியுறுப்பைத் தோற்றுவிக்கிறது. இரும்பு வினையூக்கியாகச் செயல்படும் இவ்வினை மிகவும் மெதுவாக நிகழ்கிறது. பெர்ரிக் அயனி பெர்ரசு அயனியாக குறைக்கப்படுவது இவ்வினையூக்கச் சுழற்சியின் முதல் படிநிலையாகும்.

Fe3+ + •O2− → Fe2+ + O2
பெண்டன் வினை இரண்டாவது படிநிலையாகும். 

Fe2+ + H2O2 → Fe3+ + OH− + •OH
நிகர வினையாக

•O2− + H2O2 → •OH + OH− + O2
இவ்வினை அமைகிறது.

ஃபிரிட்சு ஏபர் மற்றும் யோசப் யோசுவா வெயிசு ஆகியோர் இவ்வினையைக் கண்டறிந்த காரணத்தால் இவ்வினை ஏபர்-வெயிசு வினை என்ற பெயரால் அழைக்கப்படுகிறது.

மேற்கோள்கள்
-----------

* Koppenol, W.H. (2001). "The Haber-Weiss cycle – 70 years later". *Redox Report* **6** (4): 229–234. doi:10.1179/135100001101536373. பப்மெட்:11642713.
* Haber F. Weiss J. (1932). "Über die Katalyse des Hydroperoxydes (On the catalysis of hydroperoxide)". *Naturwissenschaften* **20** (51): 948–950. doi:10.1007/BF01504715. Bibcode: 1932NW.....20..948H.
**கட்டற்ற வணிக வலயம்** அல்லது **சுதந்திர வர்த்தக வலயம்** என்பது ஒரு நாட்டில், தீர்வைகள், கோட்டாக்கள் முதலியவை இல்லாததாகவும், அதிகார நடைமுறைச் சிக்கல்கள் குறைவானதாகவும் இருக்கும்படி குறித்து ஒதுக்கப்பட்ட ஒரு பகுதியாகும். இத்தகைய ஒழுங்குகள் அங்கே வணிகச் செயற்பாடுகளில் ஈடுபடுவதற்காக அவர்களைக் கவர்வதற்கான வழிமுறைகளாகும். கட்டற்ற வணிக வலயம் என்பதை மூலப்பொருட்களையும், கூறுகளையும் இறக்குமதி செய்து, உற்பத்திப் பொருட்களை ஏற்றுமதி செய்கின்ற உழைப்புச் செறிவுள்ள உற்பத்தி மையங்கள் என வரையறுக்கலாம்.

பெரும்பாலான கட்டற்ற வணிக வலயங்கள் வளர்ந்துவரும் நாடுகளிலேயே அமைந்துள்ளன. இவை, அந் நாடுகளின் வழக்கமான வணிகத் தடைகள் நடைமுறையில் இல்லாததும், அங்கே வணிக நடவடிக்கைகளை மேற்கொள்ளும் நிறுவனங்களைக் கவர ஊக்கச் சலுகைகளை வழங்குவதுமான சிறப்பு வலயங்களாக இருக்கின்றன. அதிகார நடைமுறைகளை இலகுவாக்கும் பொருட்டு இவ் வலயங்கள், தனியான நிர்வாக அமைப்புக்களைக் கொண்டிருப்பது வழக்கம். இத்தகைய வலயங்கள் பொதுவாக துறைமுகங்கள், விமான நிலையங்கள் போன்றவற்றுக்கு அருகிலேயே அமைகின்றன. இவற்றை குறிப்பிட்ட நாட்டின் வளர்ச்சி குறைந்த பகுதிகளில் அமைப்பதும் உண்டு. மக்களைக் கவர்ந்திழுத்து அப்பகுதிகளின் பொருளாதார வளர்ச்சியைத் தூண்டும் நோக்கிலேயே இவ்வாறான அமைவிடங்கள் தெரிவு செய்யப்படுகின்றன. பெரும்பாலும் பன்னாட்டு நிறுவனங்களே இவ் வலயங்களில் தொழிற்சாலைகளை நிறுவிப் பொருட்களை வேறு நாடுகளுக்கு ஏற்றுமதி செய்கின்றன. 

2002 ஆம் ஆண்டில், 116 நாடுகளிலுள்ள, சுமார் 3000 கட்டற்ற வணிக வலயங்களில் அமைந்த, உடுபுடவைகள், காலணிகள், மின்னணுச் சாதனங்கள், விளையாட்டுப் பொருட்கள் போன்றவை உற்பத்தி செய்யும் தொழிற்சாலைகளில் 430 இலட்சத்துக்கும் மேற்பட்ட தொழிலாளர்கள் பணிபுரிந்தனர். கட்டற்ற வணிக வலயங்களின் முக்கிய நோக்கம், வெளிநாட்டு நாணயமாற்றுச் சம்பாத்தியத்தை மேம்படுத்துவதும், ஏற்றுமதியை நோக்கமாகக் கொண்ட தொழில்களை வளர்ப்பதும், உள்நாட்டவருக்கு வேலை வாய்ப்புக்களை உருவாக்குவதும் ஆகும்.

கட்டற்ற வணிக வலயங்கள்
---------------------

* ஜெபல் அலி கட்டற்ற வணிக வலயம்
**அக்காந்துரைடீ** (Acanthuridae) அல்லது *முள்ளுடம்பிகள்* என்பன ஒரு மீன் குடும்பம் ஆகும். அறிவியற்பெயரில் உள்ள அக்காந்த்தசு (acanthus) என்னும் சொற்பகுதி கிரேக்க மொழியில் *முள், கூரிய முள்* என்னும் பொருள் கொண்டது. இக் குடும்பம், ஆறு பேரினங்களில் ஏறத்தாழ 80 இனங்களை உள்ளடக்கியுள்ளது. இவை அனைத்தும் பெரும்பாலும், பவளப் பாறைகளுக்கு அருகே, வெப்பவலயக் கடல் பகுதிகளில் வாழும் கடல் மீன்கள் ஆகும். இவற்றுட்பல ஒளிரும் நிறங்களைக் கொண்டவை. அதனால், தொட்டிகளில் வளர்ப்பதற்கு விரும்பப்படுகின்றன.

வால் பகுதியில் பக்கத்துக்கு ஒன்று அல்லது பலவாக அமைந்திருக்கும் முதுகெலும்பு முட்கள் இக் குடும்பத்துக்குரிய தனித்துவமான இயல்பு ஆகும். இம் முட்கள் ஆபத்தை விளைவிக்கும் அளவுக்குக் கூர்மையானவை. முதுகுத் துடுப்பு, குதத் துடுப்பு ஆகிய இரண்டுமே பெரியவை. உடலின் நீளத்தின் பெரும்பகுதி வரை நீண்டிருப்பவை. சிறிய வாயில் ஒற்றை வரிசையில் பற்கள் காணப்படுகின்றன. இவை அல்காக்களை உண்பதற்குப் பயன்படுகின்றன.

குறிப்புகள்
-----------

1. ↑  Froese, Rainer, and Daniel Pauly, eds. (2007). "Acanthuridae" in FishBase. February 2007 version.
**உலக வாழை மன்றம்** (*World Banana Forum-WBF*) என்பது வாழைத் தொழில் எதிர்கொள்ளும் சவால்கள் குறித்த திறந்த உரையாடலை ஊக்குவிப்பதற்காக உலகளாவிய வாழை விநியோகச் சங்கிலியைப் பிரதிநிதித்துவப்படுத்தும் பங்கேற்பாளர்களுக்கான ஒரு நிரந்தர இடமாகும். உலக வாழை மன்ற செயலகம் ஐக்கிய நாடுகளின் உணவு மற்றும் வேளாண் அமைப்பால் (FAO) வழங்கப்படுகிறது. வாழையுடன் தொடர்புடைய சில்லறை விற்பனையாளர்கள், இறக்குமதியாளர்கள், தயாரிப்பாளர்கள், ஏற்றுமதியாளர்கள், நுகர்வோர் சங்கங்கள், அரசாங்கங்கள், ஆராய்ச்சி நிறுவனங்கள், தொழிற்சங்கங்கள் மற்றும் குடிமை சமூக அமைப்புகளை உலக வாழை மன்றம் ஒன்றிணைக்கிறது.

வரலாறு
------

உலக வாழை மன்றம் 2009ஆம் ஆண்டில் உரோம் நகரில் ஐக்கிய நாடுகள் சபையின் உணவு மற்றும் வேளாண்மை அமைப்பு (FAO) ஏற்பாடு செய்திருந்த மாநாட்டில் உலகம் முழுவதும் வாழைப்பழத் துறையைச் சேர்ந்த 150 பங்குதாரர்களின் பங்களிப்புடன் தொடங்கப்பட்டது. மிகவும் அவசர சுற்றுச்சூழல், சமூக மற்றும் பொருளாதார சவால்களை எதிர்கொள்ளும் நடைமுறை நடவடிக்கைகளைச் செயல்படுத்த இவர்கள் 3 சிறப்புப் பணிக்குழுக்களை உருவாக்கியுள்ளனர்: நிலையான உற்பத்தி முறைகள் மற்றும் சுற்றுச்சூழல் பாதிப்பு குறித்த WG01, மதிப்பு விநியோகத்தில் WG02 மற்றும் தொழிலாளர் உரிமைகள் மீது WG03 பணியாற்றுகிறது.

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* அதிகாரப்பூர்வ இணையதளம்
* முசாபீடியாவில் WBF இன் போர்டல்
**உலக மிதிவண்டி நாள்** (*World Bicycle Day*) ஆண்டுதோறும் சூன் 3 நாள் அன்று கொண்டாடப்பட்டு வருகின்றது. 2018 ஏப்ரலில் ஐக்கிய நாடுகள் பொதுச் சபை இந்நாளை பன்னாட்டு நாளாக அறிவித்தது. உலக மிதிவண்டி நாளுக்கான ஐக்கிய நாடுகளின் தீர்மானம் "இரண்டு நூற்றாண்டுகளுக்கும் மேலாக பயன்பாட்டில் இருந்த மிதிவண்டிகளின் தனிச்சிறப்பு, நீண்டகாலப் பயன்பாடு, பல்திறன், மற்றும் சுற்றுச்சூழலுக்கு ஏற்ற ஒரு எளிமையான, மலிவான, நம்பகமான, சுத்தமான போக்குவரத்துக் கருவி" என்பதை அங்கீகரித்தது.

வரலாறு
------

அமெரிக்காவைச் சேர்ந்த லெசுச்செக் சிபிலிசுக்கி என்ற பேராசிரியர் தனது சமூகவியல் மாணவர்களுடன் இணைந்து உலக மிதிவண்டி நாளை ஐக்கிய நாடுகள் மூலம் பிரகடனப்படுத்த பரப்புரை செய்தார். இம்முயற்சிக்கு துருக்மெனிஸ்தான் உட்பட 56 நாடுகள் ஆதரவளிக்க முன்வந்தன. மிதிவண்டி மனித இனத்திற்குச் சொந்தமானதென்றும் சமூகத்திற்கு சேவையாற்றும் ஒரு சாதனம் என்பதே இப்பரப்புரையின் முக்கிய செய்தியாகும்.

சிறப்பு
-------

உலக மிதிவண்டி நாள் இனம், மதம், பாலினம், வயது, பாலியல் சார்பு, அல்லது வேறு எந்த குணவியலையும் பொருட்படுத்தாமல் அனைத்து மக்களாலும் அனுபவிக்கும் உலகளாவிய விடுமுறை நாள் ஆகும். உலக மிதிவண்டி நாள் தற்போது வகை 1 மற்றும் வகை 2 நீரிழிவு நோயாளிகளுக்கு ஆரோக்கியமான வாழ்க்கை முறையை ஊக்குவிப்பதில் ஈடுபட்டு வருகிறது.

மேற்கோள்கள்
-----------

1. ↑  "World Bicycle Day, 3 June". *www.un.org* (ஆங்கிலம்). 2018-11-23 அன்று பார்க்கப்பட்டது.
2. 1 2 3  A.Res.72.272 World Bicycle Day, United Nations Resolution
3. ↑  Senarath, Yohan (2018-05-01). "World Bicycle Day: Meet the man who made it happen" (in en). *Transport for Development*. .
4. ↑  Staff. "MC Professor and Students Win UN Support for World Bicycle Day".
5. ↑  "MC Today - World Bicycle Day".
**மின்டோ சிவன் கோயில்** (*Minto Shiva temple*) அவுஸ்திரேலியாவின் சிட்னி மாநகரத்திலிருந்து சுமார் 55 கிமீ தென்மேற்காக அமைந்துள்ள மின்டோ என்னும் புறநகரில் அமைந்துள்ள ஒரு சிவன் கோயில் ஆகும். இது 1991 ஆம் ஆண்டு கட்டப்பட்டது. இவ்வாலயத்தில் தினமும் காலை, மாலை இரு வேளையும் முறைப்படி பூசைகள் நடைபெற்று வருகின்றது. சிவனுக்கு என்று தனிச் சிறப்புப்பெற்ற சிவராத்திரி நாள் இஙகு ஆண்டுதோறும் நான்கு சாமம் கொண்டாடப்பட்டு வருகின்றது.

இக்கோயிலில் பிள்ளைகள் மூன்று வயது முதல் கேள்வி ஞானத்தில் கூட்டு வழிபாடு செய்வது சிறப்பம்சம். மேலும் சமய விரிவுரைகள், பரதநாட்டிய வகுப்பு, தமிழ், இந்தி, ஆங்கில வகுப்புகள் நடத்தப்பட்டு வருகின்றன.

காட்சியகம்
----------

* வெளிவீதியில் உள்ள சிவன் சிலைவெளிவீதியில் உள்ள சிவன் சிலை
* பின்புற அமைப்புபின்புற அமைப்பு
* சிவன் சிலைசிவன் சிலை

இவற்றையும் பார்க்க
------------------

* முக்தி குப்தேசுவர் கோவில்

மேற்கோள்கள்
-----------

1. ↑  "Shri Shiva Mandir Sydney". All Hindu Temples. 2016-06-05 அன்று மூலம் பரணிடப்பட்டது. 27 மார்ச் 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மின்டோ சிவன் கோயில்***   
என்பதின் ஊடகங்கள் உள்ளன. 

* அதிகாரபூர்வத் தளம்
* Shiva's Statue Unveiling at Shri Shiva Mandir Minto, காணொளி
**உலக மூத்தோர் தடகளம்** என்பது மூத்தோர் தடகள விளையாட்டை கட்டுப்படுத்தும் ஓர் உலகளாவிய அமைப்பாகும். இவ்வமைப்பானது தடகளப் போட்டிகளை நடத்துகிறது. 35 வயதுக்கு மேற்பட்டவர்கள் மூத்தோர் தடகள போட்டியில் பங்குபெறலாம்.
உலக மூத்தோர் தடகள சங்கம் 1977, ஆகஸ்ட் 9-ல் சுவீடன் நாட்டில் நடைபெற்ற சாம்பியன்ஷிப் போட்டியின் பொழுது தொடங்கப்பட்டது.இவ்வைமப்பு 2001-ல் உலக மூத்தோர் தடகளம் என பெயர் மாற்றம் செய்யப்பட்டது.
அதன் போட்டிகள் தற்பொழுது உலகமூத்தோர் தடகளப்போட்டிகள் என அழைக்கப்படுகிறது-
1975ஆம் ஆண்டிலிருந்து ஒவ்வொரு இரண்டு ஆண்டுகளுக்கு ஒரு முறை உலக மூத்தோர் தடகளப் போட்டிகள் நடைபெற்றுவருகின்றன.உலக உள்ளரங்கு மூத்தோர் தடகளப் போட்டி 2004, மார்ச் ஜெர்மனியிலுள்ள சிண்டிஃபிலிங்கன் நகரில் அறிமுகப்படுத்தப்பட்டது. 2014 மார்ச் 24 முதல் 30 வரை ஹங்கேரியிலுள்ள புடாபெஸ்ட் நகரில் நடைபெற்றது. அடுத்த உள்ளரங்க மூத்தோர் தடகளப்போட்டி 2017-லில் மார்ச் 19 முதல் 25 வரை தென்கொரியாவிலுள்ள டெக்யூவில் நடைபெறும்.

 மேலும் காண்க
-------------

மேற்கோள்கள்
-----------

வெளி இணைப்புகள்
---------------

* World Masters Athletics Official Website
* Masterstrack blog
* Masters History
* Masters Events website
மின்டி அகர்வால், இந்தியாவின் அரியானா மாநிலத்தின் அம்பாலாவைச் சேர்ந்த இந்திய விமானப் படையின் பிரிவு தலைவரும், இந்திய விமானப் படையின் வான் போக்குவரத்து கட்டுப்பாட்டாளருமாவார். 2019 ஆம் ஆண்டு நடைபெற்ற இந்தியா-பாகிஸ்தான் எல்லை பிரச்சனையின் போது இந்தியாவின் வான் பாதுகாப்பை வழிநடத்திய குழுவில் மின்டி இடம்பெற்றிருந்தார். மேலும் பாகிஸ்தானின் எப்-16 சண்டை ஃபால்கன் விமானத்தை சுட்டு வீழ்த்த உத்தரவிட்ட அதிகாரியுமாவார். இவரது போர், மோதல்கள் அல்லது பகைமையின் போது உயர் வரிசையின் அளித்துள்ள சிறப்பான சேவையை அங்கீகரித்து, ஆகஸ்ட் 2019 ஆம் ஆண்டில், அங்கீகரிக்கப்பட்ட ஆயுதப் படை வீரர்கள் மற்றும் துணை ராணுவப் படைகளின் உறுப்பினர்களுக்கு வழங்கப்படும் விருதுகளில் முதன்மையான, யுத் சேவா பதக்கம், அப்போதைய இந்தியக் குடியரசுத் தலைவர், ராம் நாத் கோவிந்த் அவர்களால் வழங்கப்பட்டுள்ளது. இதன் மூலம் இவ்விருதைப் பெற்ற முதல் பெண் என்ற பெருமையைப் பெற்றுள்ளார்.

மேற்கோள்கள்
-----------

1. ↑  "'I witnessed Wing Commander Abhinandan shooting down Pakistan's F-16 aircraft'" (in en). *Mint*. ANI. 15 August 2019.. பார்த்த நாள்: 17 August 2019.
2. ↑  "Who is Minty Agarwal, IAF officer honoured with Yudh Seva medal" (in en). *DNA India*. 15 August 2019.. பார்த்த நாள்: 17 August 2019.
3. ↑  "IAF officer Minty Agarwal who provided Abhinandan Varthaman air support during 27 Feb dogfight becomes first woman to get Yudh Seva medal". *First Post*. 15 August 2019.. பார்த்த நாள்: 28 May 2020.
**கடலை மாவு** என்பது கடலைப் பருப்பில் இருந்து தயாரிக்கப்படுகிறது. இது பொதுவாக இந்திய துணைக்கண்ட நாடுகளான இந்தியா, வங்காளதேசம், பர்மா, நேபால், பாகிஸ்தான் மற்றும் இலங்கை ஆகிய நாடுகளின் உணவில் ஒரு முக்கிய பொருளாக பயன்படுத்தப்பட்டு வருகிறது. பச்சை கடலைப்பருப்பிலிருந்தோ அல்லது வறுத்த பருப்பிலிருந்தோ கடலை மாவு தயாரிக்கப்படுகிறது. 

இதை தயிர் அல்லது நீரில் கரைத்து ஒரு பசைபோல் ஆக்கி பின் அதை முகப்பொலிவு மருந்தாகவும் இந்திய துணைக்கண்டத்தில் பெரும்பாலானவர்கள் பயன்படுத்துகிறார்கள். சரியளவு தண்ணீர் சேர்த்து அந்த கலவையை முட்டைக்கு பதிலாகவும் வேகன் உணவு முறையில் பயன்படுத்துகிறார்கள்.

கடலை மாவு அதிக மாவுச்சத்து கொண்டது, மற்ற மாவுகளை விட அதிக நார்ச்சத்தும் கொண்ட பொருள். குளுட்டன் இதில் இல்லை.

உசாத்துணைகள்
------------

1. ↑  "What is gram flour?". *Blurtit.com*. 2007-09-29 அன்று பார்க்கப்பட்டது.
2. ↑  The Vegan Society. "Egg Substitutes". *Vegansociety.com*. 2011-07-16 அன்று மூலம் பரணிடப்பட்டது. 2009-12-31 அன்று பார்க்கப்பட்டது.
3. ↑  "Chickpea flour (besan)". *Nutrition Data: Nutrition Facts and Calorie Counter*. 2007-09-29 அன்று பார்க்கப்பட்டது.
4. ↑  "Grains and Flours Glossary: Besan". *Celiac Sprue Association*. 2007-10-03 அன்று மூலம் பரணிடப்பட்டது. 2007-09-29 அன்று பார்க்கப்பட்டது.